NORAKSTS

|  |  |
| --- | --- |
| 27.10.2016. | Nr.13/1 |

###### 

**JELGAVAS PILSĒTAS DOMES APBALVOJUMU PIEŠĶIRŠANA**

(ziņo I.Škutāne)

**Atklāti balsojot: PAR – 12** (A.Rāviņš, R.Vectirāne, A.Rublis, J.Strods, V.Ļevčenoks, I.Jakovels, J.Bacāns, A.Garančs, D.Olte, M.Buškevics, A.Tomašūns, S.Šlegelmilhs), **PRET-** nav, **ATTURAS** – **1** (V.Grigorjevs)

Saskaņā ar likuma „Par pašvaldībām” 12.pantu, Jelgavas pilsētas domes Apbalvojumu nolikumu (apstiprināts ar Jelgavas pilsētas domes 2011.gada 24.februāra lēmumu Nr.2/14 „Jelgavas pilsētas domes Apbalvojumu nolikuma un Jelgavas pilsētas domes Apbalvojumu piešķiršanas komisijas nolikuma apstiprināšana”) un Jelgavas pilsētas domes Apbalvojumu piešķiršanas komisijas 2016.gada 6.oktobra lēmumu,

**JELGAVAS PILSĒTAS DOME NOLEMJ:**

1. Piešķirt Jelgavas pilsētas domes apbalvojumu „Goda zīme”:
   1. Sandrai Blūmanei, SIA “Viktorija B” vadītājai – par ilggadēju saimniecisko darbību Jelgavas pilsētā, uzņēmuma sociāli atbildīgas politikas īstenošanu un ieguldījumu jaunatnes izglītošanā;
   2. Vilnim Edvīnam Bresim, politiķim – par mūža ieguldījumu Latvijas un Jelgavas attīstībā un godprātīgu sabiedrisko darbību.
2. Piešķirt Jelgavas pilsētas domes apbalvojumu „Goda raksts”:

2.1. Rasmai Urtānei, dzejniecei – par ieguldījumu izglītībā, kultūrā un sabiedriskajā darbībā;

2.2. Viktoram Nikrusam, VAS “Latvijas dzelzceļš” Rīgas ekspluatācijas iecirkņa vadītāja vietniekam (Jelgavas reģions), dzelzceļa ekspluatācijas inženierim – par ieguldījumu Jelgavas reģiona darba tehnoloģijā un attīstībā;

2.3. Undīnei Būdei, Eco Baltica grupas padomes priekšsēdētāja vietniecei – par ieguldījumu pilsētas izaugsmē, izglītības kvalitātes paaugstināšanā un jaunatnes karjeras izglītībā;

2.4. Normundam Rečam, zvērinātam advokātam, kolekcionāram – par ieguldījumu Jelgavas pilsētas vēsturiskā mantojuma izpētē, saglabāšanā un popularizēšanā;

2.5. Ilzei Priževoitei, SIA “Karameļu darbnīca” īpašniecei – par uzņēmuma sociāli atbildīgas politikas īstenošanu un pilsētas vārda popularizēšanu;

2.6. Ingai Zagdajai, SIA “Karameļu darbnīca” īpašniecei – par uzņēmuma sociāli atbildīgas politikas īstenošanu un pilsētas vārda popularizēšanu;

2.7. Irēnai Dominiecei, SIA ”Iespēja izaugsmei” valdes loceklei, Montesori pedagoģei – par nesavtīgu un godprātīgu darbu sociālās aprūpes jomā Jelgavas pilsētā.

1. Noteikt naudas balvu apbalvojumiem:
   1. apbalvojumam „Goda zīme” – 217,02 *euro*;
   2. apbalvojumam „Goda raksts” – 140,00 *euro*.
2. Jelgavas pilsētas pašvaldības iestādei „Pašvaldības iestāžu centralizētā grāmatvedība” naudas balvu pasniegšanai izmaksāt 1414.04 *euro* no Jelgavas pilsētas domes administrācijas budžeta līdzekļiem.
3. Apbalvojumus pasniegt Latvijas Republikas proklamēšanas 98.gadadienai veltītajā svinīgajā pieņemšanā 2016.gada 17.novembrī.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

Jelgavā 2016.gada 27.oktobrī